open-index/open-wikipedia-markdown huggingface dataset:
דניס לולין

**דניס לולין** (באנגלית : **Dennis Loline**) הוא אוטובוס דו-קומתי מתוצרת כלי הרכב המסחריים (אוטובוסים, כלי רכב ייעודיים לשדות תעופה, רכב לפינוי אשפה וכבאיות) **"Dennis Specialist Vehicles Limited"** בעיר "Guildford" הבריטית בין השנים 1958–1966.

בדגמי "Dennis Loline III" תוכננו 68 מושבים (29 מושבים בקומה התחתונה, ו-39 מושבים בקומה העליונה).

## דגמים
* "Dennis loline I" (כניסה אחורית)
* "Dennis Loline II" (כניסה קדמית)
* "Dennis Loline III" (סורג קדמי מול הרדיאטור)

## תמונות

קובץ:Dennis loline I alton.JPG | דניס לולין דגם "Dennis loline I"
קובץ:Middlesborough 99 Dennis Loline N Counties JDC 599 Metrocentre rally 2009 1.JPG | דניס לולין
קובץ:Preserved Middlesbrough Corporation bus 99 (JDC 599) 1958 Dennis Loline Mk1 Northern Counties, 2012 Teeside Running Day (1).jpg | דניס לולין
קובץ:Preserved Middlesbrough Corporation bus 99 (JDC 599) 1958 Dennis Loline Mk1 Northern Counties, 2012 Teeside Running Day (2).jpg | דניס לולין
קובץ:Double-decker at Four Marks - geograph.org.uk - 2421442.jpg |דניס לולין
קובץ:Dennis Loline II 304 KFC LongHanborough left.jpg | דניס לולין דגם "Dennis Loline II"
קובץ:DennisLoline861HAL.jpg | דניס לולין דגם "Dennis Loline II"
קובץ:Aldershot & District 503.JPG|   דניס לולין דגם "Dennis Loline III" 
קובץ:Middlesborough 99 Dennis Loline N Counties JDC 599 Metrocentre rally 2009 2.JPG | דניס לולין (כניסה אחורית בדגם "Dennis loline I")
קובץ:Middlesborough 99 Dennis Loline N Counties JDC 599 Metrocentre rally 2009 4.JPG | דניס לולין  (דגם "Dennis loline I")


## ראו גם
* כלי תחבורה דו-קומתי
* דניס פלקון
* דניס דגר

## קישורים חיצוניים

* דניס לולין III (16:26 דקות), יו-טיוב

## הערות שוליים

קטגוריה:דגמי אוטובוסים
קטגוריה:אוטובוס דו-קומתי
קטגוריה:כלי רכב שהושקו ב-1958
קטגוריה:כלי רכב בריטיים
לולין
EMD GT26CW-2

**EMD GT26CW-2** היא סדרת קטרי משא דיזל-חשמליים מתוצרת חטיבת Electro-Motive Division (EMD) של תאגיד ג'נרל מוטורס (GM) האמריקאי, המשמשים חברות רכבות באיראן, ישראל, מרוקו, פקיסטן, פרו, קוריאה הדרומית, טורקיה ויוגוסלביה. דגם זה דומה מאוד לקטר EMD SD40-2 המוצלח שממנו יוצרו כמעט 4,000 יחידות לחברות רכבות בצפון אמריקה.

בקטר זה מותקן מנוע דיזל EMD 645 דו-פעימתי בעל 16 צילינדרים המפיק כ-3,300 כח סוס.

## בשימוש רכבת ישראל
החל משנת 1989 פועל קטר אחד מסדרה זו ברכבת ישראל. הוא נרכש במטרה לגרור רכבות פחם מנמל אשדוד לתחנת הכוח רוטנברג באשקלון.

בשנים 2015–2017 נרכשו שלושה עשר קטרים מחודשים מסדרת NGT26.

## קישורים חיצוניים

## הערות שוליים

קטגוריה:קטרי רכבת
קטגוריה:קטרי דיזל של רכבת ישראל
הר איילמר (ניו זילנד)

**הר איילמר** (באנגלית: **Mt Aylmer**) הוא הר בהרי האלפים הדרומיים, שגובהו 2699 מטרים מעל פני הים. ההר ממוקם בחלקו העליון של קרחון טזמן בשטח הפארק הלאומי הר קוק שבאי הדרומי של ניו זילנד.

## היסטוריה
### טיפוס על ההר
הראשונים שטיפסו על ההר היו ברברה, ג'ים וג'ורג' דניסטון (Dennistoun), עדה ג'וליוס (Ada Julius), וג'ק קלארק (Jack Clark) בדצמבר 1910.

## קישורים חיצוניים
* מידע על ההר באתר peakware
* הר איילמר באתר peakery
* נתוני מזג אוויר עדכניים להר איילמר
* מפה טופוגרפית המציגה את מיקום הר איילמר
* תצלום לוויין של הר איילמר

## הערות שוליים

איילמר
טואוד (קולומביה הבריטית)

**נהר טואוד** (באנגלית: **Toad River**; מילולית: נהר הקרפדה) הוא נהר בפרובינציית קולומביה הבריטית שבקנדה.

## גאוגרפיה
### מהלך הנהר
הנהר זורם לכיוון צפון-מזרח, זורם דרך הפארק הפרובינציאלי אגם מנצ'ו, ומתחבר עם נהר ליארד, יובל של נהר מקנזי, אשר זורם אל האוקיינוס הארקטי. העיירה טואוד ריבר (נהר טואוד) ממוקמת בקצהו הדרומי של נהר טואוד, ובמקום זה חוצה את הנהר הכביש המהיר של אלסקה.

## היסטוריה
### מקור השם
מקור שמו של הנהר, במספר הקרפדות הרב, ובגודלן יוצא הדופן, שנצפו על גדות הנהר, על ידי סוחרי הפרווה של חברת מפרץ הדסון שחצו את הנהר בראשית המאה ה-19.

ג'ון מקלאוד, סוחר של חברת מפרץ הדסון שחצה את הנהר בשנת 1831, כתב: "שם הנחל נובע ממספר קרפדות הרב שראיתי לאורך גדותיו וחלקן עצום בגודלן; אני ראיתי כמה קרפדות שמשקלו למעלה מליברה (הערה: למעלה מחצי קילו), והאינדיאנים אמרו לי שיש בנהר קרפדות גדולות יותר".

## קישורים חיצוניים
* נהר טואוד באתר ממשלת קולומביה הבריטית
* נהר טואוד באתר נשיונל ג'יאוגרפיק
* המעיינות החמים בסמוך לנהר טואוד - אתר ממשלת קולומביה הבריטית
* תיאור נהר טואוד באתר britishcolumbia.com

## הערות שוליים

קטגוריה:קולומביה הבריטית: נהרות
שלמה פיינזילבר

הרב **שלמה פיינזילבר** (ה'תרל"א, 1871 – ה' באלול ה'תש"א, 28 באוגוסט 1941) היה רבה האחרון של קיידאן ונשיא אגודת רבני ליטא, מחבר הספר "יריעות שלמה" ועוד. נספה בשואה.

## ביוגרפיה
נולד בברזה קרטוזה שבמחוז גרודנה לרב אהרן יוסף פיינזילבר, שהיה מאוחר יותר רב ביאלאבקה, מחבר הספר "עבודת אהרן", ולאמו מרים. בהיותו בן שמונה עשרה נשא את שרה טובה בת הרב חיים שור. הוסמך לרבנות על ידי הרב יצחק אלחנן ספקטור והרב חיים סולובייצ'יק.

החל לכהן ברבנות בעיר טוריק שבמחוז וילנה. בתרנ"ו עבר לכהן בפורוזובה שבפלך גרודנה, ומתרס"ד שימש ברבנות בווקשנה שליד קובנה. כהונתו שם ארכה עשר שנים, עד פרוץ מלחמת העולם הראשונה. הוא הקים שם ישיבה. שם נפטרה אשתו, ונישא בשנית עם שרה הינדה לבית קלבנסקי, ילידת סלנט שבליטא.

בתרע"ד (1914) גורש עם כל קהילתו לרוסיה, ורוב כתביו שנשארו בווקשנה אבדו בשריפה. ברוסיה שימש כרב בית הכנסת הגדול במינסק, שם הקים ישיבה גדולה שלמדו בה מאות תלמידים.

בתר"פ (1920) חזר לווקשנה. בתרפ"ד עבר לקיידאן, ושימש כרבה האחרון של העיר עד השואה.

במשך למעלה מעשרים שנה היה נשיא אגודת הרבנים של ליטא. במסגרת זו היה פעיל מאוד במפגשים עם רבנים ואישי ציבור, יהודים ושאינם יהודים.

לאחר כיבוש ליטא על ידי הגרמנים התעללו הגרמנים ביהודי קיידן במשך שבועיים, ובה' באלול תש"א (28 באוגוסט 1941) נרצחו כולם ונקברו בקבר אחים עם הרב פיינזילבר.

## ספריו
* **נשמת חיים** על הלכות מילה של תינוקות חולים. הספר יצא לאור בשנת תרס"ח בהוצאת ישיבת עץ חיים בירושלים בעידודו של רבי שמואל סלנט, שאף הוסיף עליו מהערותיו. כמו כן נוספו עליו הערות מאת הרב צבי פסח פרנק (שמצוינות כ"פה"פ", פסח הירש פרנק) והרב יחיאל מיכל טוקצינסקי (מצוינות כהערות "ימ"ט"). לרבי שמואל הייתה קרבת משפחה רחוקה לשרה הינדה, אשתו השנייה של הרב פיינזילבר.
* **השלמת המידות** על היחסים בין אדם לחברו. נדפס בקיידן, תרפ"ה. הספר שימש ללימוד מוסר בכמה מישיבות ליטא.
* **יריעות שלמה** – ביאור רחב על הלכות הקרבנות ברמב"ם, נדפס בקיידן, תרצ"ד. בהקדמתו לספר ציין שהרקע לכתיבתו הוא בניינה המתחדש של ארץ ישראל והציפייה לגאולה ולבניין בית המקדש.

## משפחתו
חתניו היו: ר' זלמן פרמוט, מנהל כולל קובנה, שנשא את בתו פלטא, נספה בדכאו בחשוון תש"ה. ר' אהרן גאלין, בעלה של חיה, ששימש כמו"צ בקיידאן ונספה עם חותנו בה' אלול תש"א. ור' אפרים שלמה קרווצקי, רב בלוקניק, נספה בתש"ג.

## לקריאה נוספת
* הרב אפרים אשרי, **אלה אזכרה** חלק ב עמ' 232–235.

## קישורים חיצוניים
* 
* 
* '''הספר יריעות שלמה''' חלק א' , באתר היברו בוקס

## הערות שוליים

קטגוריה:רבנים ליטאים
קטגוריה:רבנים שנספו בשואה
קטגוריה:אישים הקבורים בקבר אחים
קטגוריה:ליטאים שנולדו ב-1871
קטגוריה:ליטאים שנפטרו ב-1941
גארי לאק

**גארי אדוארד לאק** (באנגלית: **Gary Edward Luck**; ) היה גנרל אמריקאי אשר שימש כמפקד פיקוד המבצעים המיוחדים המשולבים והקורפוס המוטס ה-18.

## ביוגרפיה
לאק נולד בעיירה אלמה שבמדינת מישיגן וגדל בפורט סקוט, קנזס. לאק הוא בעל תואר ראשון מאוניברסיטת המדינה של קנזס, תואר שני מאוניברסיטת המדינה של פלורידה ודוקטורט מאוניברסיטת ג'ורג' וושינגטון. במהלך לימודיו השלים קורס קצינים במסגרת העתודה האקדמית של צבא ארצות הברית והוסמך כסג"ם. עם סיום לימודיו בשנת 1961 התגייס לצבא ועבר הכשרה כלוחם, קורס קציני חי"ר, הוסמך כצנחן וסיים את קורס הסיירים ואת מסלול ההכשרה של הכוחות המיוחדים של צבא ארצות הברית. בנוסף השלים הכשרה כטייס מסוקים. לאק שימש כמפקד פלוגה בדיוויזיית החי"ר ה-25. לאחר מכן השלים שני סבבי שירות בווייטנאם כמפקד צוות בקבוצת הכוחות המיוחדים ה-5 וסבב נוסף כמפקד פלגה בגדוד התעופה ה-3 ברגימנט הפרשים ה-17 (טייסת מסוקים) וכמפקד פלוגה בטייסת מסוקי הקרב ה-182. בהמשך שימש כמפקד גדוד התעופה ה-2 ברגימנט הפרשים ה-17 וכקצין המבצעים בדיוויזיה המוטסת ה-101. לאחר מכן שימש כמפקד החטיבה ה-2 בדיוויזיית החי"ר ה-8. בהמשך שימש כעוזר מפקד הדיוויזיה המוטסת ה-101 וכמפקד דיוויזיית החי"ר ה-2. לאחר מכן שימש כמפקד פיקוד המבצעים המיוחדים המשולבים. במלחמת המפרץ שימש כמפקד הקורפוס המוטס ה-18. לאחר המלחמה שימש כמפקד פיקוד כוחות ארצות הברית בקוריאה.

לאק היה נשוי ואב לשניים.

## קישורים חיצוניים

* 

## הערות שוליים

 

קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מעוטרי מדליית השירות המצוין (צבא ארצות הברית)
קטגוריה:גנרלים בצבא ארצות הברית
קטגוריה:מעוטרי מדליית השירות המצוין של מחלקת ההגנה
קטגוריה:מפקדי פיקוד המבצעים המיוחדים המשולבים
קטגוריה:אנשי הכוחות המזוינים של ארצות הברית במלחמת וייטנאם
קטגוריה:מעוטרי צלב התעופה המצוינת (ארצות הברית)
קטגוריה:הכוחות המיוחדים של צבא ארצות הברית
קטגוריה:מפקדי הקורפוס המוטס ה-18
קטגוריה:בוגרי אוניברסיטת המדינה של פלורידה
קטגוריה:בוגרי אוניברסיטת המדינה של קנזס
קטגוריה:בעלי תואר דוקטור מאוניברסיטת ג'ורג' וושינגטון
קטגוריה:מלחמת המפרץ: אישים
קטגוריה:מעוטרי לב הארגמן
קטגוריה:מפקדי פיקוד כוחות ארצות הברית בקוריאה
קטגוריה:מפקדי פיקוד המבצעים המיוחדים של צבא ארצות הברית
קטגוריה:אמריקאים שנולדו ב-1937
קטגוריה:אמריקאים שנפטרו ב-2024
רכס בייר

**רכס בייר** (באנגלית: **Bare Range**; מילולי: הרכס החשוף) הוא רכס הרים בהרי הרוקי הקנדיים, הרכס נמצא מדרום לעמק רד דיר, בשטח הפארק הלאומי באנף, בפרובינציית אלברטה שבקנדה.

## גאוגרפיה
שטחו של הרכס 477 קמ"ר, אורכו (מצפון לדרום) 31 ק"מ, ורוחבו (ממזרח למערב) 38 ק"מ; שיא גובהו - הר פנתר, הוא 2,943 מטרים מעל פני הים.
הרכס כולל את ההרים הבאים:

## היסטוריה
### מקור השם
מקור שמו של ההר במדרונותיו החשופים מעצים.
## קישורים חיצוניים
* רכס בייר באתר peakbagger
* מידע על הרכס

## הערות שוליים

בייר
בייר
משרד הביטחון של הפדרציה הרוסית

**משרד הביטחון של הפדרציה הרוסית** (ברוסית: Министерство безопасности Российской Федерации) היה הגוף המרכזי של הרשות המבצעת של רוסיה, אשר מינואר 1992 ועד דצמבר 1993 עסק בכל העניינים הנוגעים לענייני ביטחון לאומי.
## היסטוריה
משרד הביטחון של הפדרציה הרוסית הוקם ב-24 בינואר 1992 על פי צו של נשיא הפדרציה הרוסית מספר 42 על בסיס סוכנות הביטחון הפדרלית ושירות הביטחון הבין-רפובליקני של ברית המועצות, שפורקו. הקמת המשרד היה תוצאה של ניסיון לא מוצלח לאחד סוכנויות ביטחון וגופי שיטור לכדי משרד ממשלתי בשם משרד הביטחון והפנים של רוסיה בדצמבר 1991. תקנות על מעמדו של המשרד אושרו בצו נשיאותי מספר 42. גופים טריטוריאליים של משרד הביטחון נקראו מינהלי משרד הביטחון של הפדרציה הרוסית. הליך הקמת משרד הביטחון של הפדרציה הרוסית הסתיים ב-1 ביולי 1992.

במקור משרד הביטחון של הפדרציה הרוסית כלל גם מחלקות לסיכול ריגול, יחידות מבצעיות, טכניות ואנליטיות שהיוו בעבר חלק מהוועדה לביטחון המדינה של ברית המועצות. בהתאם לצו הנשיאותי, לצד השר עבדו 8 סגנים, כולל סגן ראשון (אף שבמשך כל זמן קיומו של המשרד, משרה זו לא אוישה). ביום הקמת משרד, 24 בינואר 1992, מונו גם ראשיו: השר ויקטור בראניקוב, סגנו אולייניקוב ו-5 סגנים נוספים.

ב-12 ביוני 1992 על בסיס הכוחות של הוועדה להגנה על גבולות המדינה של ברית המועצות, שהוקם באוקטובר 1991, הוקם משמר הגבול של רוסיה, שאורגן כחלק ממשרד הביטחון. בהקשר זה, מספר סגני השר גדל ל-9 אנשים. ב-15 ביוני, לתפקיד סגן שר הביטחון של הפדרציה הרוסית — מפקד משמר הגבול של הפדרציה הרוסית מונה אלוף שליאטין (ב-8 בנובמבר 1992 הוא קודם לדרגת קולונל-גנרל). ב-27 ביולי 1993, לאחר עימותים על גבול טג'יקיסטן-אפגניסטן, שליאטין שוחרר מתפקידו ובאוגוסט תפס את מקומו קולונל גנרל ניקולאייב.

באותו יום, ב-27 ביולי 1993, פוטר גם השר בראניקוב (במהלך אירועי ספטמבר — אוקטובר 1993 הוא היה שר הביטחון של רוסיה ותמך בסגן הנשיא אלכסנדר רוצקוי). למחרת, ה-28 ביולי, לשר הביטחון מונה ניקולאי גולושקו.

ב-18 בספטמבר 1993 צו של הנשיא ילצין אישר את מינוי גולושקו לשר. עם זאת, זה היה מינוי שלא אושר על ידי המועצה העליונה של הפדרציה הרוסית, כפי שנדרש על פי החוקה באותו זמן (חוקת 1978).

ב-21 בדצמבר 1993 משרד הביטחון של הפדרציה הרוסית בוטל על פי צו של נשיא הפדרציה הרוסית מספר 2233, המשרד הוחלף בשירות הפדרלי למודיעין מסכל. ממלא מקום שר הביטחון ניקולאי גולושקו וסגנו, סרגיי סטפאשין, המשיכו לכהן בתפקידיהם גם במסגרת הגוף החדש. משמר הגבול הפך לגוף נפרד, כשב-30 בדצמבר 1993 הוקם שירות משמר הגבול הפדרלי של הפדרציה הרוסית.

הארגון המחודש של משרד הביטחון של הפדרציה הרוסית הפדרלי היה הרפורמה המבנית האחרונה בגופי ביטחון הפנים של רוסיה. לאחר מכן, כל השינויים נעשו בהדרגה, גם בזמן ייסוד שירות הביטחון הפדרלי של הפדרציה הרוסית ביוני 1995 שהיווה בפועל שינוי שמו של השירות הפדרלי לסיכול ריגול ללא ביצוע שינויים מבניים במנגנון ובמצבת כח האדם.

## שר הביטחון של הפדרציה הרוסית

## ראו גם
* שירות הביטחון הבין-רפובליקני
* סוכנות הביטחון הפדרלית של רוסיה
* השירות הפדרלי למודיעין מסכל של רוסיה

## קישורים חיצוניים

## הערות שוליים

קטגוריה:קהילת המודיעין הרוסית
קטגוריה:משרדי ביטחון
קטגוריה:משרדי ממשלה היסטוריים ברוסיה
ברטהולד, מרקיז באדן

**ברטהולד, מרקיז באדן** (בגרמנית: **Maximilian Markgraf von Baden**; 24 בפברואר 1906 – 27 באוקטובר 1963), היה בנו של מקסימיליאן, נסיך באדן, וראש בית צרינגן בין השנים 1929–1963.

## ביוגרפיה
ברטהולד נולד בקרלסרוהה ב-24 בפברואר 1906 למקסימיליאן, נסיך באדן (לימים קנצלר גרמניה) ולמריה לואיזה, נסיכת הנובר, בתם של ארנסט אוגוסט, נסיך הכתר של הנובר ותירה, נסיכת דנמרק. בשנת 1927 אומץ ברטהולד על ידי דודיו פרידריך השני, הדוכס הגדול של באדן והילדה, נסיכת נסאו, אשר לא היה להם ילדים, ולאחר מיתת דודו בשנת 1928 ואביו בשנת 1929 הפך ברטהולד לראש בית צרינגן.

ב-17 באוגוסט 1931 התחתן מקסימיליאן עם תאודורה, נסיכת יוון ודנמרק, בתם של אנדראס, נסיך יוון ודנמרק ואליס, נסיכת בטנברג, ממנה נולדו לו 3 ילדים. בשנת 1933 ניסה ברטהולד להגן על מפעלו החינוכי של קורט האן בפני היטלר, אולם היטלר דחה אותו בצעקות ובבושת פנים. בעקבות כך סייע ברטהולד לקורט האן להעביר את מפעלו לבריטניה, וסלידתו כלפי היטלר והמפלגה הנאצית גברו.

ב-27 באוקטובר 1963 מת ברטהולד בספאיכינגן, ובנו מקסימיליאן, מרקיז באדן ירש את תאריו.

## משפחתו
ב-17 באוגוסט 1931 התחתן ברטהולד עם תאודורה, נסיכת יוון ודנמרק, בתם של אנדראס, נסיך יוון ודנמרק ואליס, נסיכת בטנברג, ממנה נולדו לו 3 ילדים:
* מרגריטה, נסיכת באדן (1932–2013), התחתנה עם טומיסלב, נסיך יוגוסלביה
* מקסימיליאן, מרקיז באדן (1933–2022), התחתן עם ולריה, ארכידוכסית אוסטריה
* לודוויג, נסיך באדן (נולד ב-1937), התחתן עם אנה מריה, נסיכת אאורספרג-ברונר

## אילן יוחסין

## קישורים חיצוניים

קטגוריה:בית צרינגן
קטגוריה:דוכסים גרמנים
קטגוריה:גרמנים שנולדו ב-1906
קטגוריה:גרמנים שנפטרו ב-1963
מריה לואיזה, נסיכת הנובר

**מריה לואיזה, נסיכת הנובר** (בגרמנית: **Marie Louise von Hanover**; 11 באוקטובר 1879 – 31 בינואר 1948) הייתה נכדתם של גאורג החמישי, מלך הנובר וכריסטיאן התשיעי, מלך דנמרק, ואשתו של מקס פון באדן.

## ביוגרפיה
מריה לואזה נולדה ב-11 באוקטובר 1879 בגמונדן, לארנסט אוגוסט, נסיך הכתר של הנובר ולתירה, נסיכת דנמרק, בתם של כריסטיאן התשיעי, מלך דנמרק ולואיזה, נסיכת הסן-קאסל. מריה לואיזה הייתה בת דודתם של ג'ורג' החמישי, מלך הממלכה המאוחדת, ניקולאי השני, קיסר רוסיה, כריסטיאן העשירי, מלך דנמרק, הוקון השביעי, מלך נורווגיה, וקונסטנטינוס הראשון, מלך יוון.

ב-10 ביולי 1900 התחתנה מריה לואיזה עם מקסימיליאן, נסיך באדן, ממנו נולדו לה שני ילדים. באוקטובר 1918 מונה בעלה מקס לקנצלר גרמניה, וב-9 בנובמבר אותה שנה התפטר, וסלל את הדרך להקמת רפובליקת ויימאר. בשנת 1928 מת גיסה פרידריך השני, הדוכס הגדול של באדן, ובעלה הפך לראש בית צרינגן. בשנת 1929 מת בעלה מקס, ובנה ברטהולד, מרקיז באדן ירש את תאריו.

ב-31 בינואר 1948 מתה מריה לואיזה בביתה בזאלם, והיא בת 68 שנים.

## משפחתה
ב-10 ביולי 1900 התחתנה מריה לואיזה עם מקסימיליאן, נסיך באדן, ממנו נולדו לה שני ילדים:
* מריה אלכסנדרה, נסיכת באדן (1902–1944), התחתנה עם וולפגנג, נסיך הסן
* ברטהולד, מרקיז באדן (1906–1963), התחתן עם תאודורה, נסיכת יוון ודנמרק

## אילן יוחסין

## קישורים חיצוניים

קטגוריה:בית הנובר
קטגוריה:נסיכות גרמניות
קטגוריה:ילידות 1879
קטגוריה:נפטרות ב-1948
המדינה החופשית שוורצבורג-זונדרסהאוזן

ימין|ממוזער|200px|המדינה החופשית שוורצבורג-זונדרסהאוזן
**המדינה החופשית שוורצבורג-זונדרסהאוזן** (בגרמנית: **Freistaat Schwarzburg-Sondershausen**) הייתה מדינה קטנה ברפובליקת ויימאר, שהתקיימה תקופה קצרה עד למיזוגה במדינת תורינגיה.

## היסטוריה
ב-25 בנובמבר 1918 התפטר מתפקידו גינטר ויקטור, נסיך שוורצבורג, בעקבות המהפכה הגרמנית והתבוסה במלחמת העולם הראשונה.  לאחר ביטול הדוכסות, הפכה המדינה למדינה חופשית ברפובליקת ויימאר. עד מהרה נבחרה ממשלה, ובדצמבר אותה שנה הגיעה הממשלה להסכם עם גינטר ויקטור על מסירת רוב נחלותיו לרשות המדינה, בעד לזכויות שימוש וציד ביערותיו, פנסיה שנתית של 210,000 מארק, ובעלות על התוכן החיוני של הטירות בסונדרסהאוזן ובחרהר.

ב- 19 ביוני 1919 אישר הפרלמנט הממלכתי של שוורצבורג-סנדראוזן את ההתמזגות עם מדינות תורינגיה. בשנת 1920 הצטרפה המדינה למדינת תורינגיה, לאחר שפרלמנט המדינה שלל הצטרפות לפרוסיה.

## קישורים חיצוניים
* המדינה החופשית שוורצבורג-זונדרסהאוזן 

## הערות שוליים

קטגוריה:גרמניה: מדינות לשעבר
קטגוריה:תורינגיה
קטגוריה:רפובליקת ויימאר: מדינות
תאודורה, נסיכת יוון ודנמרק

**תאודורה, נסיכת יוון ודנמרק** (ביוונית: **Πριγκίπισσα Θεοδώρα της Ελλάδας και Δανίας**; 30 במאי 1906 - 16 באוקטובר 1969) הייתה בתם של אנדראס, נסיך יוון ודנמרק ואליס, נסיכת בטנברג, ואשתו של ברטהולד, מרקיז באדן.

## ביוגרפיה
תאודורה נולדה ב-30 במאי 1906 בארמון טאטו שביוון. היא הייתה בתו של אנדראס, נסיך יוון ודנמרק, נכדתו של גאורגיוס הראשון, מלך היוונים, נינתו של כריסטיאן התשיעי, מלך דנמרק, ודור חמישי לניקולאי הראשון, קיסר רוסיה. דרך אמה, אליס, נסיכת בטנברג, היא הייתה דור חמישי לוויקטוריה, מלכת הממלכה המאוחדת.

אחיה הצעיר של תאודורה היה הנסיך פיליפ, בעלה של המלכה אליזבת השנייה, ואחד מדודיה היה לואי מאונטבאטן.

משפחתה של תאודורה, יחד עם שאר משפחת המלוכה היוונית, נאלצה לעזוב את יוון לאחר מלחמות הבלקן. המשפחה התיישבה בצרפת, אולם בשל בריאותה הרופפת של הנסיכה אליס החלה המשפחה להתפזר באירופה: הנסיך פיליפ עבר לגור עם קרוביו באנגליה, בעוד אחיותיו נישאו לנסיכים גרמנים והתיישבו בגרמניה. ב-17 באוגוסט 1931 התחתנה תאודורה עם ברטהולד, מרקיז באדן, ממנו נולדו לה 3 ילדים. אמה אליס, שחוותה התמוטטות עצבים ואובחנה כסכיזופרנית, אושפזה בבית חולים בשווייץ ונשארה שם במשך רוב שנות השלושים.

כשאחיה פיליפ התחתן בשנת 1947 עם הנסיכה אליזבת, תאודורה ואחיותיה לא הוזמנו לטקס משום שהיו נשואות כולן לנסיכים גרמניים, ודעת הקהל הבריטית באותה התקופה, בשנים שלאחר מלחמת העולם השנייה, הייתה מאוד אנטי-גרמנית.

בשנת 1963 מת בעלה ברטהולד, מרקיז באדן, ובנה מקסימיליאן, מרקיז באדן ירש את תאריו. ב-16 באוקטובר 1969 מתה תאודורה בביתה בבידינגן, ו-6 שבועות מאוחר יותר, ב-5 בדצמבר אותה שנה מתה אמה אליס, נסיכת בטנברג.

## משפחתה
ב-17 באוגוסט 1931 התחתנה תאודורה עם ברטהולד, מרקיז באדן, ממנו נולדו לה 3 ילדים:
* מרגריטה, נסיכת באדן (1932–2013), התחתנה עם טומיסלב, נסיך יוגוסלביה
* מקסימיליאן, מרקיז באדן (1933–2022), התחתן עם ולריה, ארכידוכסית אוסטריה
* לודוויג, נסיך באדן (נולד ב-1937), התחתן עם אנה מריה, נסיכת אאורספרג-ברונר

## אילן יוחסין

## קישורים חיצוניים

* 

קטגוריה:בית שלזוויג-הולשטיין-זונדרבורג-גליקסבורג
קטגוריה:נסיכות דניות
קטגוריה:ילידות 1906
קטגוריה:יוונים שנולדו ב-1906
קטגוריה:נפטרות ב-1969
רויטל חובל

**רויטל חובל** (נולדה ב-29 ביולי 1986) היא עיתונאית ותחקירנית.

## ביוגרפיה
חובל גדלה בכפר סבא. היא החלה את הקריירה שלה בעיתונאות בשנת 2007 במקומון החיפאי "כלבו".

בשנת 2009, זכתה בפרס פראט על סיקור תוכניות הבנייה בחיפה. באותה שנה, עזבה חובל את המקומון והחלה לעבוד בעיתון "כלכליסט" ככתבת איכות הסביבה ותשתיות. בתפקיד זה כיהנה כשנתיים עד לשנת 2011, אז החלה לעבוד בעיתון "הארץ", תחילה הועסקה ככתבת המסקרת את העיר חיפה, ובהמשך מונתה לכתבת לענייני משפט של העיתון. בתפקידה זה פרסמה כתבות ביקורתיות על מערכת המשפט והפרקליטות. ביניהם חשפה את ניסיון ההדחה של הרופאה המשפטית ד"ר מאיה פורמן שהעידה לטובת רומן זדורוב.

בסוף שנת 2015, עזבה חובל את תפקידה בעיתון "הארץ" והחלה לעבוד בתוכנית התחקירים "עובדה". במסגרת זאת, חשפה חשדות פליליים נגד חבר הכנסת לשעבר אמנון כהן מש"ס. כמו כן, חשפה תלונה של מנהלת לשעבר בבנק הפועלים כי מנכ"ל הבנק ציון קינן תקף אותה מינית לכאורה. הבנק פתח בהליך בירור לפי התקנות למניעת הטרדה מינית, ומינה את נשיא בית הדין הארצי לעבודה לשעבר, השופט בדימוס סטיב אדלר, כדי לבדוק הטענות. בעקבות הטענות ולאחר הבירור קיבלה העובדת פיצויי פרישה מוגדלים בסך של כשישה מיליון שקלים, וזאת על פי החשד, כמעין 'דמי שתיקה'.

באוקטובר 2016 מונתה לכתבת תחקירים בתאגיד השידור הישראלי. ביוני 2017 שבה לסקר את תחום המשפט בעיתון "הארץ". בפועלה העיתונאי פרסמה תחקירים על הטרדות מיניות, בין היתר נגד ניצב רוני ריטמן ופרופ' יהודה אדלר.

באוקטובר 2018 פרסמה חובל בעיתון "הארץ" תחקיר, המייחס לעיתונאי דן מרגלית תקיפה מינית של ארבע עיתונאיות ובהן חנה קים והטרדה מינית של אישה חמישית, בשנות ה-80 וה-90. מרגלית הכחיש את הטענות. בעקבות הפרסום, העידו שלוש נשים נוספות, בהן עיתונאית ידיעות אחרונות אורלי אזולאי, כי תקף גם אותן מינית. בעקבות הפרסום, התפטר מרגלית מעיתון "הארץ".

בספטמבר 2019 פרסמה תחקיר על פרשת משחקי חברה שבמרכזה עמד הזמר אייל גולן. התחקיר חשף כיצד מקורביו וחבריו של גולן העבירו מעריצות של הזמר מיד ליד, ושורה של מחדלים בחקירת המשטרה.

חובל גם כתבה בלוג בשם "צדק פואטי" באתר "הארץ". היא בעלת תואר ראשון בתקשורת ובמדע המדינה ותואר ראשון נוסף במשפטים.

בספטמבר 2019 הודיעה חובל כי היא פורשת מתחום העיתונות ומתחילה קריירה כעורכת דין. היא התמחתה במשרדו של עו"ד ז'ק חן ולאחר שהוסמכה החלה לעבוד כמנהלת קידום מדיניות וחקיקה של שדולת הנשים. בתוך זמן קצר חזרה לתקשורת וכיום היא כותבת באתר העיתונות העצמאי המקום הכי חם בגיהנום.

## קישורים חיצוניים

* צדק פואטי - הבלוג של רויטל חובל, באתר הארץ

## הערות שוליים

קטגוריה:עיתונאיות ישראליות
קטגוריה:עיתונאים ישראלים
קטגוריה:פמיניסטיות ישראליות
קטגוריה:פמיניסטים ישראלים
קטגוריה:סגל הארץ
קטגוריה:סגל תאגיד השידור הישראלי - שידורי הטלוויזיה
קטגוריה:כתבים ישראלים לענייני איכות הסביבה
קטגוריה:כתבים משפטיים ישראלים
קטגוריה:עורכות דין ישראליות
קטגוריה:עורכי דין ישראלים
קטגוריה:ישראליות שנולדו ב-1986
קטגוריה:ישראלים שנולדו ב-1986
ולריה, ארכידוכסית אוסטריה

**ולריה איזבלה מריה אנה אלונסה דזידריה בריגיטה סופיה תומאסיה הוברטה יוזפה איגנאציה, ארכידוכסית אוסטריה** (בגרמנית: **Valerie von Österreich**; נולדה ב-23 במאי 1941), היא אלמנתו של מקסימיליאן, מרקיז באדן, ראש בית צרינגן משנת 1963.

## ביוגרפיה
ולריה נולדה בווינה ב-23 במאי 1941 להוברט סלבטור, ארכידוכס אוסטריה ולרוזמרי, נסיכת זאלם-זאלם, בתם של עמנואל, נסיך הכתר של זאלם-זאלם ומריה כריסטינה, ארכידוכסית אוסטריה. מצד אביה ולריה היא נינתם של פרנץ יוזף, קיסר אוסטריה והקיסרית סיסי, ואילו מצד אמה היא נינתו של הארכידוכס פרידריך, דוכס טשן, שהיה מפקד הצבא האוסטרו-הונגרי בתחילת מלחמת העולם הראשונה.

ב-23 בספטמבר 1966 התחתנה ולריה עם מקסימיליאן, מרקיז באדן, ממנו נולדו לה 4 ילדים. עם נישואיה למקסימיליאן קיבלה ולריה את התארים "מרקיזת באדן" ו"דוכסית צרינגן".

## משפחתה
ב-23 בספטמבר 1966 התחתנה ולריה עם מקסימיליאן, מרקיז באדן, ממנו נולדו לה 4 ילדים:
* מריה לואיזה, נסיכת באדן (נולדה ב-1969), התחתנה עם זנטסו ריצ'רד בייקר
* ברנהרד, נסיך הכתר של באדן (נולד ב-1970), התחתן עם סטפני אן קאול
* לאופולד, נסיך באדן (נולדה ב-1971)
* מיכאל, נסיך באדן (נולד ב-1976)

## אילן יוחסין

## קישורים חיצוניים

* ולריה, ארכידוכסית אוסטריה 

קטגוריה:בית הבסבורג
קטגוריה:גרמניות שנולדו ב-1941
קטגוריה:גרמנים שנולדו ב-1941
הר ארת'וזה

**הר ארת'וזה** (באנגלית: **Mount Arethusa**)** **הוא הר הממוקם בהרי הרוקי הקנדיים, בפרובינציית אלברטה שבקנדה.

## גאוגרפיה
גובהו של ההר 2,912 מטרים, והוא ממוקם לצד הכביש המהיר 40 של אלברטה. ההר מהווה חלק מרכס מיסטי, דרומית לרכסים הקונטיננטליים.

## היסטוריה
### מקור השם
ההר נקרא על שמה של אה"מ ארת'וזה, ספינת מלחמה בריטית שהשתתפה בקרב מפרץ הלגולנד ובקרב שרטון דוגר.

## קישורים חיצוניים

* מידע על הר ארת'וזה באתר peakfinder
* מידע על הר ארת'וזה
* מידע למטפסים על ההר באתר summitpost
* תיאור מסלול הטיפוס על הר ארת'וזה  באתר trailpeak
* תחזית מזג אוויר עדכנית להר ארת'וזה

## הערות שוליים

קטגוריה:אלברטה: הרים
כל הזמן הזה

"**כל הזמן הזה**" הוא פזמון עברי שבוצע על ידי הראפר הישראלי נצ'י נצ' (רביד פלוטניק). השיר, שנכתב על ידי נצ'י נצ' ודודו טסה והולחן על ידי טסה, נבחר כשיר השנה במצעד הפזמונים העברי השנתי לשנת תשע"ז (2017) של גלגלצ.

השיר יצא כסינגל הראשון מאלבומו של נצ'י נצ' "שפל וגאות", שיצא ביוני 2017. הוא נכתב לאחר שדודו טסה פנה אל פלוטניק בהצעה לשיתוף פעולה, הציג לו משפט שכתב – "כל הזמן הזה, כל הזמן הזה, הייתי לבד" – וביקש ממנו לכתוב שיר סביב המילים הללו. תחילה כתב פלוטניק שיר שעסק בחבר בשכונה, אך בחר "לרדת מזה", והחליט להשתמש ברעיון מקורי, ולכתוב שיר מנקודת מבט נשית. השיר מושר מנקודת מבט של בחורה ומדבר על פרידה שלה מהחבר. בת הזוג מזכירה אירועים טובים מן העבר הזוגי שלהם ומזכירה גם קשיים שהובילו לפרידה. בקליפ לשיר משחקת לוסי איוב את בת הזוג.

השיר זכה במקום הראשון במצעד הפזמונים השנתי של גלגלצ, והגיע למקום ה-13 במצעד השנתי של כאן גימל. נכון ל-2022 הקליפ צבר מעל 25 מיליון צפיות ביוטיוב ומעל 5 מיליון האזנות בספוטיפי.

## מיקומי שיא

## קישורים חיצוניים

* 
* 
* 
* "כל הזמן הזה" של נצ'י נצ': ליבו הגדול של הראפר, באתר "המאזין", 6 ביוני 2017

## הערות שוליים

קטגוריה:שירי רביד פלוטניק
קטגוריה:שירים בעברית
קטגוריה:שירים שנכתבו על ידי רביד פלוטניק
קטגוריה:שירים שהולחנו על ידי דודו טסה
קטגוריה:שירים על בדידות
קטגוריה:שירים על זמן
קטגוריה:שירי היפ הופ בעברית
הוברט סלבטור, ארכידוכס אוסטריה

**הוברט סלבטור, ארכידוכס אוסטריה** (בגרמנית: **Hubert Salvator von Österreich**; 30 באפריל 1894 – 24 במרץ 1971), היה נכדו של פרנץ יוזף הראשון, קיסר אוסטריה, וקצין בצבא האוסטרו-הונגרי.

## ביוגרפיה
הוברט סלבטור נולד בטירת פרזנבורג, פרזנבורג-גוטסדורף ב-30 באפריל 1894 לפרנץ סלבטור, ארכידוכס אוסטריה ולמריה ולריה, ארכידוכסית אוסטריה, בתם של פרנץ יוזף הראשון, קיסר אוסטריה ואליזבת, נסיכת בוואריה.

עם פרוץ מלחמת העולם הראשונה הצטרף הוברט סלבטור לרגימנט הדרגונים ה-4 (פרדיננד הראשון, קיסר אוסטריה), ומאוחר יותר הועבר למפקדת החטיבה ה-9, ובסוף 1914 הוא קיבל את עיטור מסדר גיזת הזהב. מספטמבר עד נובמבר 1917 הוא פעל בשליחות קרל הראשון, קיסר אוסטריה, יחד עם המזרחן אלואיס מוסיל, וביחד הם נשלחו למזרח התיכון במטרה לסכל את ניסיונות הבריטים לעורר מרידה כנגד השלטון העות'מאני אותה ניסה לעורר לורנס איש ערב.

לאחר נפילת האימפריה האוסטרו-הונגרית  הוברט סלבטור ויתר על זכויותיו בשנת 1919, ומשום כך הורשה להישאר באוסטריה. בשנת 1920 הוא קיבל את הדוקטורט באוניברסיטת אינסברוק, ובשנת 1922 הוחזרו לו ולאביו תאריהם. ב-25 בנובמבר 1926 התחתן הוברט סלבטור באנהולט עם רוזמרי, נסיכת זאלם-זאלם, בתם של עמנואל אלפרד, נסיך הכתר של זאלם-זאלם ומריה כריסטינה, ארכידוכסית אוסטריה, ממנה נולדו לו 13 ילדים.

הוברט סלבטור ירש מהוריו נכסים רבים, אותם ניהל בהצלחה, אולם לאחר האנשלוס של אוסטריה לגרמניה הנאצית, הוא נרדף פוליטית על ידי המפלגה הנאצית. במהלך הכיבוש הרוסי לאחר מלחמת העולם השנייה, היה הוברט סלבטור ראש עיריית פרזנבורג, וב-24 במרץ 1971 הוא מת בביתו.

## משפחתו
ב-25 בנובמבר 1926 התחתן הוברט סלבטור עם רוזמרי, נסיכת זאלם-זאלם, בתם של עמנואל, נסיך הכתר של זאלם-זאלם ומריה כריסטינה, ארכידוכסית אוסטריה, ממנה נולדו לו 13 ילדים:
* פרידריך סלבטור, ארכידוכס אוסטריה (1927–1999)
* אגנס כריסטינה, ארכידוכסית אוסטריה (1928–2007)
* מריה מרגרטה, ארכידוכסית אוסטריה (נולדה ב-1930)
* מריה לודוביקה, ארכידוכסית אוסטריה (נולדה ב-1931–1999)
* מריה אדלהייד, ארכידוכסית אוסטריה (נולדה ב-1933)
* אליזבת מתילדה, ארכידוכסית אוסטריה (1935–1998)
* אנדריאס סלבטור, ארכידוכס אוסטריה (נולד ב-1936)
* יוזפה הדוויג, ארכידוכסית אוסטריה (נולדה ב-1937)
* ולריה, ארכידוכסית אוסטריה (נולדה ב-1941)
* מריה אלברטה, ארכידוכסית אוסטריה (נולדה ב-1944)
* מרקוס עמנואל סלבטור, ארכידוכס אוסטריה (נולד ב-1946)
* יוהאן מקסימיליאן, ארכידוכס אוסטריה (נולד ב-1947)
* מיכאל סלבטור, ארכידוכס אוסטריה (נולד ב-1949)

## אילן יוחסין

## קישורים חיצוניים

קטגוריה:בית הבסבורג
קטגוריה:אבירי מסדר גיזת הזהב
קטגוריה:אנשי צבא אוסטרו-הונגרים במלחמת העולם הראשונה
קטגוריה:בוגרי אוניברסיטת אינסברוק
קטגוריה:אוסטרים שנולדו ב-1894
קטגוריה:אוסטרים שנפטרו ב-1971
אוליבר טוויסט (סרט, 1912)

**אוליבר טוויסט** (באנגלית: **Oliver Twist**) הוא סרט אילם בריטי משנת 1912 בבימויו של תומאס בנטלי ובכיכובם של אייבי מיליי, אלמה טיילור והארי רויסטון. הסרט הוא עיבוד לספרו של צ'ארלס דיקנס "אוליבר טוויסט" שיצא לאור ב-1838. זהו סרט הבכורה של בנטלי שהיה בהמשך לאחד הבמאים הבריטים המובילים. הסרט היה הראשון בסדרה של סרטים שהיו עיבודים לספרי דיקנס שאותם ביים בנטלי.

## צוות השחקנים
* אייבי מיליי – אוליבר טוויסט
* אלמה טיילור – ננסי
* ג'ון מקמהון – פייגין
* הארי רויסטון – ביל סייקס
* פלורה מוריס – רוז מיילי
* מר ריבארי – מר בראונלו
* וילי וסט – ארטפול דודג'ר

## לקריאה נוספת

* Giddings, Robert & Sheen, Erica. *From Page To Screen: Adaptations of the Classic Novel* . Manchester University Press, 5 May 2000
* Mee, John. *The Cambridge Introduction to Charles Dickens*. Cambridge University Press, 2010.


## קישורים חיצוניים

## הערות שוליים

קטגוריה:סרטי 1912
קטגוריה:סרטי דרמה בריטיים
קטגוריה:סרטי שחור-לבן בריטיים
קטגוריה:סרטים אילמים
קטגוריה:סרטים באנגלית
קטגוריה:סרטים המבוססים על אוליבר טוויסט
מוריס FE

**מוריס FE** (באנגלית: **Morris FE**) היא משאית אשר יוצרה על ידי חטיבת המכוניות המסחריות **Morris Commercial Cars** חברת בת של Morris Motors  אשר יוצרה בין השנים 1955–1959.

משנת 1952 **Morris Commercial Cars** הייתה בבעלות קונצרן הרכב הבריטי **The British Motor Corporation Limited (BMC)**

## תצורות מוריס FE
* ארגז מטען פתוח
* ארגז מטען סגור

## סוגי מנועי מוריס FE
* מנוע בנזין
*מנוע דיזל

## מוריס FE בסרטים
דגם המשאית "מוריס FE" הופיע במספר סרטים:
* "Every Day's a Holiday" (שנת 1955)
* "I'm All Right Jack" (שנת 1959)
* "A Taste of Honey" (שנת 1961)
* "The Fast Lady" (שנת 1962)
* "John Turner M.P" (שנת 1962, סרט קצר)
* " Africa addio" (שנת 1966, סרט דוקומנטרי)
* "Theatre of Blood" (שנת 1973)

* בשנת 1955 הופיע דגם "מוריס FE" בטלוויזיה הבריטית
* "Gideon's Way, TV Series" (סדרת טלוויזיה, הוקרנה בין השנים 1965-1967)
* "MkIII" (סדרת טלוויזיה, הוקרנה בין השנים 1961-1969)

## ראו גם
* מוריס J2
* מוריס J-type

## לקריאה נוספת
* מוריס FE - גלריית תמונות (ccmv.aecsouthall.co.uk)

## הערות שוליים

קטגוריה:משאיות
קטגוריה:כלי רכב שהושקו ב-1955
קטגוריה:כלי רכב בריטיים
FE
אוליבר טוויסט (סרט, 1909)

**אוליבר טוויסט** (באנגלית: **Oliver Twist**) הוא סרט אילם אמריקאי משנת 1909, העיבוד הקולנועי הראשון לרומן "אוליבר טוויסט" מאת צ'ארלס דיקנס. בסרט מככבים אדית סטורי בתפקיד אוליבר טוויסט, אליטה פרוקטור אוטיס בדמות ננסי סייקס, ובתפקיד פייגין משחק ויליאם ג'. המפרי. במאי הסרט הוא ג'יי סטיוארט בלקטון.

## צוות השחקנים
* אדית סטורי – אוליבר
* ויליאם המפרי – פייגין
* אליטה פרוקטור אוטיס – ננסי סייקס

## קישורים חיצוניים

## הערות שוליים

קטגוריה:סרטי 1909
קטגוריה:סרטי דרמה אמריקאיים
קטגוריה:סרטי שחור-לבן אמריקאיים
קטגוריה:סרטים אילמים
קטגוריה:סרטים המבוססים על אוליבר טוויסט
מוזיאון פיטרסן

**מוזיאון פיטרסן** (באנגלית: **Petersen Automotive Museum**) הוא מוזיאון רכב הנמצא בשדרות ווילשיר, לוס אנג'לס. המוזיאון, שהוקם בשנת 1994 על ידי בני הזוג רוברט ומרגי פיטרסן, נחשב לאחד ממוזיאוני הרכב הגדולים בעולם. המקום מנוהל בידי קרן מוזיאון פיטרסן, מלכ"ר העוסק בהיסטוריה של עולם הרכב ומקיים תוכניות חינוכיות בנושא.

## היסטוריה
המוזיאון נוסד על ידי רוברט פיטרסון, מו"ל של מגזינים רבים במיוחד בתחום הרכב ואשתו מרג'י. בשנת 1994 תרמו בני הזוג 40 מיליון דולר והקימו את קרן מוזיאון פיטרסן. ב-11 ביוני אותה שנה נפתח המוזיאון בתוך המוזיאון להיסטוריה של הטבע בלוס אנג'לס. לאחר מכן עבר המוזיאון לבניין ששימש בעברו כחנות כלבו. המבנה נחנך בשנת 1962 כחלק מרשת החנויות של סייבו (Seibu) היפנית. בשנת 1965 הפך הבניין לחלק מרשת אורבך (Ohrbach) עד לסגירה בשנת 1986. שש שנים לאחר סגירת הרשת רכש פיטרסן את המבנה. החלל הגדול והמחסור בחלונות היוו מקום אידיאלי מבחינתו להקמת מוזיאון, ללא חשש מפגיעה ישירה של אור השמש.

בשנת 2015 עבר המוזיאון שיפוץ נרחב בעלות של 125 מיליון דולרים. השיפוץ תוכנן על ידי משרד האדריכלים קוהן פדרסן פוקס ובמהלכו עוצבה מחדש חזיתו החיצונית של הבניין. החזית החדשה נבנתה כרצועת פלדת אל-חלד שהורכבה מ-308 חלקים במשקל כולל של 100 טון פלדה שחוברו יחדיו באמצעות 140,000 ברגים. ב-7 בדצמבר נפתח המוזיאון המחודש לציבור.

## תצוגות
ממוזער|שמאל|חזית המוזיאון לפני השיפוץ בשנת 2015
במוזיאון מוצגים למעלה מ-100 מכוניות המחלוקת ל-25 אזורי תצוגה. קומת המרתף של המוזיאון מכונה "הכספת". בקומה נמצאים כמאה מכוניות נוספות, אך הגישה לקומה זאת היא מוגבלת. קומת הכניסה למוזיאון מוקדשת לאומנות הרכב ומציגה שורה של מכוניות בעיצוב אקסטרווגנטי. הקומה השנייה מוקדשת לתהליכי ההנדסה והייצור של רכבים וכוללת שורה של מוצגים אינטראקטיביים בעלי אופי חינוכי.

במוזיאון מגוון רחב של מכוניות שהופיעו בסרטי קולנוע ידועים דוגמת הבאטמוביל ששימשה בצילומי הסרט באטמן חוזר (1992), אסטון מרטין DB5 ששישמה בצילומי סקייפול מסדרת ג'יימס בונד (2012) והחיפושית מהסרט החיפושית בהילוך גבוה (2005). כמו כן במקום קיימים דגמים בגודל אמיתי של לייטנינג מקווין מסדרת סרטי מכוניות.

## קישורים חיצוניים

* 

* 

## הערות שוליים

פיטרסן
פיטרסן
איסט לנס סיטיזן

**איסט לנס סיטיזן** (באנגלית: **East Lancs Cityzen**) הוא אוטובוס דו-קומתי  אשר יוצר על ידי **East Lancashire Coachbuilders**  הבריטית בין השנים 1995–2000.

את שלדת דגם "איסט לנס סיטיזן" בנתה חטיבת יצרנית שלדות האוטובוסים ""Scania N113" מקונצרן יצרנית הרכב הכבד השוודית סקאניה ("Scania AB").

לדגם "איסט לנס סיטיזן" נבנתה דלת כניסה יחידה.

## תמונות

קובץ:Mayne East Lancs Cityzen 9.jpg | איסט לנס סיטיזן 
קובץ:Arriva bus 7391 Scania N113 East Lancs Cityzen N391 OTY in Newcastle 9 May 2009 pic 1.jpg | איסט לנס סיטיזן 
קובץ:East Lancs Cityzen.jpg | איסט לנס סיטיזן 
קובץ:Kings Ferry B10.jpg | איסט לנס סיטיזן 
קובץ:Arriva bus 7391 Scania N113 East Lancs Cityzen N391 OTY in Newcastle 9 May 2009 pic 2.jpg | איסט לנס סיטיזן 
קובץ:Brighton and Hove Buses bus P873 VFG.jpg | איסט לנס סיטיזן 


## ראו גם
* כלי תחבורה דו-קומתי

## לקריאה נוספת
* איסט לנס סיטיזן - תמונות , southernenglandbus.smugmug.com
*  איסט לנס סיטיזן - נתיבים וקווים, transwipers.co.uk

## קישורים חיצוניים

* איסט לנס סיטיזן (10:15 דקות), יו-טיוב
* איסט לנס סיטיזן (9:17 דקות), יו-טיוב

## הערות שוליים

קטגוריה:דגמי אוטובוסים
קטגוריה:אוטובוס דו-קומתי
קטגוריה:כלי רכב שהושקו ב-1995
קטגוריה:מכוניות בריטיות
KRACK

ממוזער|לוגו
**KRACK** (באנגלית מתוך: **K**ey **R**einstallation **A**tta**ck**) הוא שמה של התקפה יעילה מסוג התקפת שליחה מחדש (Replay Attack) אשר מנצלת פגם בפרוטוקול WPA שמשמש להגנה על חיבורי Wi-Fi. ההתקפה התגלתה ב-2016 על ידי החוקרים הבלגים מאת'י ונהוף ופרנק פיסנס מאוניברסיטת לובן. קבוצת המחקר של ונהוף פרסמה פרטים אודות ההתקפה באוקטובר 2017.

## המתקפה
על ידי איפוס ה-"nonce" המועבר בשלב השלישי של לחיצת היד של WPA2, תוקף יכול בהדרגה להתאים חבילות מוצפנות שנצפו לפני כן וללמוד את מלוא שרשרת ההצפנה המשמשת כדי להצפין את התעבורה.

החולשה נמצאת בתקן Wi-Fi עצמו, ולא במוצרים או מימושים מסוימים. לכן, כל יישום נכון של WPA2 צפוי להיות פגיע. הפגיעות משפיעה על כל פלטפורמות התוכנה המרכזיות, לרבות Microsoft Windows, macOS, iOS, אנדרואיד, לינוקס, OpenBSD ואחרים.

## פרטים טכניים

התקיפה מכוונת לאלמנט בפרוטוקול WPA שהוא מעין "לחיצת יד" בת ארבעה שלבים בין שני הצדדים להצפנה המשמשת להקמת nonce (מעין "סוד משותף"). התקן ל-WPA2 צופה אפשרות של ניתוקי Wi-Fi מדי פעם, ולכן מאפשר חיבור מחדש באמצעות אותו ערך עבור לחיצת היד השלישית (לשם חיבור מהיר והמשכיות). מכיוון שהתקן אינו דורש שימוש במפתח אחר בסוג זה של חיבור מחדש, ניתן לתקוף את הפרוטוקול בתקפת Reply.

תוקף יכול לשלוח שוב ושוב את לחיצת היד השלישית ממכשיר אחר כדי לתפעל או לאפס את מפתח ההצפנה של WPA2. כל איפוס גורם להצפנת הנתונים באמצעות אותם ערכים, כך שניתן להתאים בלוקים עם אותו תוכן בעבודה לאחור כדי לזהות חלקים של שרשרת ההצפנה ששימשו להצפנת אותו גוש נתונים. איפוסים חוזרים חושפים בהדרגה יותר ויותר משרשרת ההצפנה עד שבסופו של דבר כל המפתח ידוע, והתוקף יכול לקרוא את כל התעבורה באותו חיבור.

## קישורים חיצוניים
* 

## הערות שוליים

קטגוריה:סוגי התקפות קיברנטיות
קטגוריה:Wi-Fi
מוריס CS9

**מוריס CS9** (באנגלית: **Morris CS9**) היא שריונית בריטית שנבנתה על ידי יצרן הרכב הבריטי **Morris Motors Limited**.

אב הטיפוס הוצג בשנת 1936.

99 יחידות יוצרו בשנת 1938, ותרמו למאמץ המלחמתי של מלחמת העולם השנייה.
## מוריס CS9
* הנעה 4x2
* יחס כוח/משקל: 21.3 כ"ס/טון
* אמצעי קשר: מ.ק. 19
* 30 שריוניות "מוריס CS9" השתתפו במערכה בצפון אפריקה, במסגרת גדוד הפרשים ה-11 של הנסיך אלברט (11th Hussars)
* 38 שריוניות "מוריס CS9" השתתפו במערכה על צרפת, במסגרת גדוד הפרשים ה-12 של נסיך ויילס  (באנגלית: "12th Royal Lancers")

## תמונות

קובץ:Officers of the 11th Hussars in a Morris CS9 armoured car use a parasol to give shade while out patrolling on the Libyan frontier, 26 July 1940. E380.jpg | מוריס CS9 (צולם בחזית הלובית, 26 ביולי 1940)
קובץ:IWM-O-617-Morris-CS9-Villiers-St-Simon-19390929.jpg | מוריס CS9
קובץ:The British Army in France 1939-40 O594.jpg | מוריס CS9 (צולם בצרפת בשנת 1939)

## ראו גם
* מוריס CDSW 
* מוריס C8

## לקריאה נוספת
* מוריס CS9 (aviarmor.net/tww2/armored_cars/greatbritain/ac_morris_cs9) (ברוסית)
## קישורים חיצוניים

## הערות שוליים

קטגוריה:אמצעי לחימה בריטיים במלחמת העולם השנייה
קטגוריה:שריוניות בריטיות
CS9
קטגוריה:כלי רכב שהושקו ב-1936
קטגוריה:רכבי סיור
רוזמרי, נסיכת זאלם-זאלם

**רוזמרי, נסיכת זאלם-זאלם** (בגרמנית: **Rosemary von Salm-Salm**; 13 באפריל 1904 - 3 במאי 2001), הייתה נכדתו של הארכידוכס פרידריך, דוכס טשן, ואשתו של הוברט סלבטור, ארכידוכס אוסטריה - נכדו של פרנץ יוזף, קיסר אוסטריה.

## ביוגרפיה
רוזמרי נולדה בפוטסדאם ב-13 באפריל 1904 לעמנואל, נסיך הכתר של זאלם-זאלם ולמריה כריסטינה, ארכידוכסית אוסטריה, בתם של הארכידוכס פרידריך, דוכס טשן ואיזבלה, נסיכת קרוי.

ב-25 בנובמבר 1926 התחתנה רוזמרי עם הוברט סלבטור, ארכידוכס אוסטריה, ממנו נולדו לה 13 ילדים. בשנת 1971 מת בעלה הוברט סלבטור, וב-3 במאי 2001 מתה רוזמרי בטירת פרזנבורג, פרזנבורג-גוטסדורף.

## משפחתה
ב-25 בנובמבר 1926 התחתנה רוזמרי עם הוברט סלבטור, ארכידוכס אוסטריה, ממנו נולדו לה 13 ילדים:
* פרידריך סלבטור, ארכידוכס אוסטריה (1927–1999)
* אגנס כריסטינה, ארכידוכסית אוסטריה (1928–2007)
* מריה מרגרטה, ארכידוכסית אוסטריה (נולדה ב-1930)
* מריה לודוביקה, ארכידוכסית אוסטריה (1931–1999)
* מריה אדלהייד, ארכידוכסית אוסטריה (נולדה ב-1933)
* אליזבת מתילדה, ארכידוכסית אוסטריה (1935–1998)
* אנדריאס סלבטור, ארכידוכס אוסטריה (נולד ב-1936)
* יוזפה הדוויג, ארכידוכסית אוסטריה (נולדה ב-1937)
* ולריה, ארכידוכסית אוסטריה (נולדה ב-1941)
* מריה אלברטה, ארכידוכסית אוסטריה (נולדה ב-1944)
* מרקוס עמנואל סלבטור, ארכידוכס אוסטריה (נולד ב-1946)
* יוהאן מקסימיליאן, ארכידוכס אוסטריה (נולד ב-1947)
* מיכאל סלבטור, ארכידוכס אוסטריה (נולד ב-1949)

## אילן יוחסין

## קישורים חיצוניים
* רוזמרי, נסיכת זאלם-זאלם 

קטגוריה:נסיכות גרמניות
קטגוריה:ילידות 1904
קטגוריה:גרמנים שנולדו ב-1904
קטגוריה:גרמניות שנפטרו ב-2001
קטגוריה:גרמנים שנפטרו ב-2001
אימולה

ממוזער|250x250 פיקסלים|הקתדרלה של אימולה, מקום מושבה של הבישופות של אימולה.
**אימולה** (באיטלקית: **Imola**) היא עיר וקומונה באזור המטרופולין של העיר בולוניה. העיר ממוקמת על גדות הנהר סנטרנו במחוז אמיליה-רומאניה, שבצפון איטליה. העיר נחשבת באופן מסורתי כשער הכניסה המערבי ההיסטורי לאזור רומאניה.

העיר מפורסמת בזכות מסלול מרוצי המכוניות, האוטודרומו על שם אנזו ודינו פרארי. המסלול אירח בעבר את מרוץ גרנד פרי סן מרינו, כחלק מסבב הפורמולה 1 (המרוץ קרוי על שם הרפובליקה של סן מרינו, הסמוכה לאזור). המסלול התפרסם גם כמקום מותם של איירטון סנה הברזילאי ורולנד רצנברגר האוסטרי, שמצאו את מותם בשתי תאונות נפרדות שאירעו במהלך סוף השבוע של המרוץ בעונת 1994. מותו של סנה, שזכה שלוש פעמים באליפות העולם, היה אירוע שזעזע את הספורט העולמי והוביל להגברת תקני הבטיחות במרוצי מכוניות.

## היסטוריה
העיר נקראה בעבר העתיק בשם "פורום קורנלי" על שמו של הקיסר הרומאי לוקיוס קורנליוס סולה, שהקים אותה ב-82 לפנה"ס. העיר הייתה מרכז חקלאות ומסחר שהתפרסמה בקרמיקה שלה.

השם אימולה נזכר לראשונה במאה ה-7 על ידי הלומברדים שהעניקו שם זה למבצר שבה שאותו הרחיבו (נקרא קסטלאצ'ו בהווה), משם השם עבר אל העיר עצמה. לדברי פול דיקון, בשנת 412 הייתה אימולה אתר החתונה של אטהאולף, מלך הויזיגותים, עם גאלא פלקידיה, בתו של הקיסר תיאודוסיוס הגדול. בזמן המלחמה הגותית (535-552), ואחרי פלישת הלומברדים, המקום נשלט לסירוגין על ידי הביזנטים והברברים.

במאות ה-12 וה-13 בתחרות בין האפיפיורים וקיסרי האימפריה הרומית הקדושה, נטתה אימולה בדרך כלל בצד הגיבלינים שתמכו בקיסרים.

בשנים מאוחרות יותר שלטו בעיר אצילים, כגון בית ויסקונטי, שמתקופתם שרדו מספר מצודות בעיר. במאה ה-15 נשלטה על ידי בית ספורצה, שהפכו לדוכסים של מילאנו (לומברדיה). בתחילת המאה ה-16 חזרה העיר לשליטת מדינת האפיפיור בראשות האפיפיור יוליוס השני.
[ממוזער|מפת אימולה שנוצרה על ידי [לאונרדו דה וינצ'י עבור צ'זארה בורג'ה.]]
בשנת 1797, במהלך מלחמות המהפכה הצרפתית, הקימו הכוחות המהפכניים הצרפתיים ממשלה זמנית באימולה. בשנת 1799 היא נכבשה על ידי האימפריה האוסטרית; ב-1800 זה היא אוחדה עם הרפובליקה הצ'יזלפינית. לאחר מכן חלקה את גורלו של מחוז רומאניה.

במלחמת העולם השנייה, היוותה אימולה נקודה חשובה במתקפת האביב של בעלות הברית בצפון איטליה, כשהארמייה השמינית הבריטית תקפה באפריל 1945 את הקו הגותי הגרמני. הכוח שכבש את העיר השתייך לקורפוס הפולני ה-2.

## האתרים המרכזיים
* מצודת ספורצה (Sforzesca), נבנתה על ידי גירולמו ריאריו  וקתרינה ספורצה . משמשת כקולנוע וכאקדמיה לפסנתר.
* פלאצו טוצוני (Palazzo Tozzoni), נבנה בין 1726 ו-1738 על ידי האדריכל דומניקו טריפולי (Domenico Trifogli), ומשמש כמוזיאון העירוני לאמנות מאז 1981.
* הקתדרלה (דואומו), המוקדשת לסן קסיאנו (Cassiano di Imola). הוקמה משנת 1187 עד 1271, ושופצה שוב ושוב במאות הבאות, עד השיפוץ הגדול שנערך בשנים 1765–1781. חזית הקתדרלה היא מ-1850.
* מנזר דל'אוסרונזה (Convento dell'Osservanza) לרבות כנסיית סן מיקלה, משנת 1472, ובו סרקופג מ-1496 של לוקרציה לנדריאני, אמה של קתרינה ספורצה.
* המסלול הבין-לאומי אנצו ודינו פרארי, מסלול מרוצים לספורט מוטורי הנמצא מדרום לעיר. במסלול מתקיימות תחרויות, סיורים וקיים גם מוזיאון באתר.

## ערים תאומות

* 
* 
* 
* 
* 
* 

## קישורים חיצוניים

* 
* האתר הרשמי של מסלול המרוצים האוטודרומו על שם אנזו ודינו פרארי
* 

## הערות שוליים

קטגוריה:אמיליה-רומאניה: ערים
מוריס J-type

**מוריס J-type** (באנגלית: **Morris Commercial J-type**) היא מכונית מסחרית אשר יוצרה על ידי חטיבת המכוניות המסחריות **Morris Commercial Cars** חברת בת **Morris Motors ** אשר יוצרה בין השנים 1949–1961.

משנת 1952 **Morris Commercial J-type** הייתה בבעלות קונצרן הרכב הבריטי **[[British Motor Corporation|The British Motor Corporation Limited (BMC)]]**
## תצורות דגם "מוריס J-type"
* מסחרית
* מסחרית עם חלונות צד
* טנדר

### סדרות "מוריס J-type"
* מוריס "J-type"
* מוריס "Morris JB Type" (יוצר בין השנים 1957-1961)

## תמונות

קובץ:Vintage vehicle at the Wirral Bus & Tram Show - DSC03338.JPG | מוריס J-type
קובץ:Morris J Type Pick Up 1955 - Flickr - mick - Lumix.jpg  | מוריס J-type, שנת 1955 - טנדר
קובץ:NRMA Motoring and Services 1950's - Current day - Flickr - NRMA New Cars (16).jpg  | מוריס J-type
קובץ:Morris J Type Van 1952 - Flickr - mick - Lumix.jpg | מוריס J-type, שנת 1952
קובץ:Morris Commercial (9486769263).jpg | מוריס J-type
קובץ:Morris ice cream van (3940846889) (2).jpg | מוריס J-type
קובץ:Morris Commercial JB 1957.jpg | מוריס J-type, שנת 1957
קובץ:1955 Morris J type van (221 EMF), 2009 HCVS London to Brighton run.jpg | מוריס J-type, שנת 1955
קובץ:Morris Commercial J-Type NRMA van (16067760831).jpg | מוריס J-type


## ראו גם
* מוריס FE
* מוריס J2
* מוריס 250 JU
* מוריס קומרשל J4

## לקריאה נוספת
* מוריס J-type בשרות הדואר - תמונה (imcdb.org/vehicle_55220-Morris-Commercial-J-Type-1949)
* מוריס J-type - גלריית תמונות (alamy.com/stock-photo/morris-commercial-j-type-van)
* מוריס J-type - תמונות (jtypevan.com/morris-commercial)

## קישורים חיצוניים

* מוריס J-type, שנת 1954 (1:39), יו-טיוב
* מוריס J-type, שנת 1954 (0:54), יו-טיוב
* מוריס J-type, שנת 1954 (2:01 דקות), יו-טיוב

## הערות שוליים

קטגוריה:מכוניות מסחריות
קטגוריה:טנדרים
קטגוריה:דגמי מכוניות שהושקו ב-1949
קטגוריה:מכוניות בריטיות
J-type
OKO

**OKO** הוא קומפלקס בניינים הנמצאים ב"מוסקבה סיטי", מרכז העסקים הבין-לאומי של מוסקבה ברוסיה. בנייתו החלה ב-2011 והושלמה ב-2015.

המתחם כולל שלושה בניינים:
* מגדל "דרום" - בן 85 קומות וגובה של 354.1 מטרים. הוא היה הבניין הגבוה ביותר באירופה עד 2016, כשהחליף אותו מגדל הפדרציה הסמוך.
* מגדל "צפון" - בן 49 קומות 
* חנייה - בת 12 קומות

בקומה ה-85 של מגדל "דרום" נמצאת מסעדת Ruski שהיא המסעדה הגבוהה באירופה, ועל הגג נמצאת מרפסת התצפית הגבוהה ביותר באירופה.

בקומה ה-84 של מגדל "דרום" נמצאת מסעדה, בר ומועדון לילה Birds.

## גלריה
נופים מקומה 85 של מגדל דרום (מרפסת התצפית):

קובץ:Вид с башни 'Око' ММДЦ на Кутузовский проспект и Поклонную гору.jpg|מבט על הר ההשתחוות ופארק הניצחון 
קובץ:Вид с башни 'Око' ММДЦ на Поклонную гору.jpg|מבט על הר ההשתחוות ופארק הניצחון 
קובץ:Вид с башни 'Око' ММДЦ на Кутузовский-Лужники-Ленгоры (панорама).jpg|מבט על אצטדיון לוז'ניקי והבניין הראשי של אוניברסיטת מוסקבה
קובץ:Вид с башни 'Око' ММДЦ на главное здание МГУ.jpg|מבט על הבניין הראשי של אוניברסיטת מוסקבה
קובץ:Вид с башни 'Око' ММДЦ на Лужники.jpg|מבט על אצטדיון לוז'ניקי
קובץ:Вид с башни 'Око' ММДЦ на северо-восток.jpg|מבט על מגדל אוסטנקינו
קובץ:Вид с башни 'Око' ММДЦ на центр Москвы.jpg|מבט על מרכז מוסקבה, ניתן לראות את בניין משרד החוץ של רוסיה, קתדרלת ישו המושיע מאחוריו ובניין הדירות גדות קוטלנישסקאיה
קובץ:Вид с башни 'Око' ММДЦ на центр города (высотка на Кудринской).jpg|מבט על בניין כיכר קודרין
קובץ:Вид с башни 'Око' ММДЦ в сторону Беговой-Ходыники-Динамо.jpg|מבט על VTB ארנה


## קישורים חיצוניים

* 
* מרכז העסקים OKO באתר המועצה לעירוניות אנכית (CTBUH)
* מגדל OKO באתר משרד האדריכלים סקידמור, אווינגס ומריל (SOM)
*  אתר האינטרנט הרשמי של מרפסת תצפית
*  אתר האינטרנט הרשמי של מסעדת Ruski
*  אתר האינטרנט הרשמי של מסעדה ומועדון לילה Birds

קטגוריה:מוסקבה סיטי
קטגוריה:מוסקבה: גורדי שחקים
קטגוריה:רוסיה: בתי מגורים
ויליאם טסיו

**ויליאם חוסה טסִיוֹ גוטיירס** (בספרדית: **William José Tesillo Gutiérrez**) הוא כדורגלן קולומביאני המשחק בעמדת הבלם בקבוצת אתלטיקו נסיונל ובנבחרת קולומביה.

## קריירת מועדונים
### סנטאורוס וייויסנסיו
טסיו שיחק במחלקת הנוער של בוקה ג'וניורס קאלי אבל את דרכו המקצוענית החל בקבוצת סנטאורוס וייויסנסיו מהליגה השנייה בשנת 2009 כשהיה בן 19 והיה מהשחקנים הבולטים כשתפס מקום קבוע בהרכב.

### דפורטס קינדיו
לאחר שנה אחת בלבד, החליטה קבוצת דפורטס קינדיו לרכוש אותו וטסיו תפס את מקומו בהרכב במהירות למרות גילו הצעיר. הוא הפך לאחד השחקנים הבולטים בקבוצה ובשנתיים הבאות כבר ביסס עצמו כאחד הבלמים הטובים בליגה. בקינדיו הוא שיחק ארבע שנים ואת שער הבכורה שלו כבש ב-8 במאי 2011 כאשר קינדיו ניצחה את דפורטיבו פריירה 3-4 וטסייו כבש את הגול השלישי. בסוף 2013 עזב טסיו את הקבוצה לאחר 134 הופעות.

### ג'וניור ברנקייה
לאחר שביסס את שמו בליגה, הגיע השדרוג כאשר חזר לעיר הולדתו והצטרף לג'וניור המקומית. הוא הצטרף בהשאלה מקינדיו וכרגיל הצליח להרשים במהרה והפוך לאחד השחקנים הטובים והיציבים של הקבוצה. כתוצאה מכך הוחלט בג'וניור להאריך את תקופת השאלתו בשנה נוספת, עד לסוף שנת 2015. אף שהמשיך להצטיין, החליטו בג'וניור שלא לשלם לקינדיו את הסכום של סעיף השחרור שלו.

### אינדפנדיינטה סנטה פה
מי שכן הסכימה לשלם ולרכוש את טסיו הייתה אינדפנדיינטה סנטה פה, שזכתה בקופה סודאמריקנה וכתוצאה מכך איבדה את שני בלמיה המצטיינים: יירי מינה ופרנסיסקו מסה. מאחר שטסיו כבר היה מהבלמים הבולטים בליגה, הוחלט להחתימו לשלוש שנים. ב-21 בפברואר 2016 כבש את שער הבכורה במדי סנטה פה שהפסידה 1–2 לאנביגאדו ובסך הכול כבש ארבעה שערים ב-37 הופעות בשנתו הראשונה בקבוצה מבוגוטה.

## נבחרת קולומביה
את הבכורה במדים הלאומיים עשה טסיו דווקא עם הנבחרת האולימפית של קולומביה עד גיל 23 ששיחקה באולימפיאדת ריו. הוא שיחק 4 משחקים והגיע עם קולומביה עד לרבע הגמר, שם הודחה מול המארחת ברזיל.

את הבכורה נבחרת הבוגרת הוא עשה גם כן במשחק מול  ב-26 בינואר 2017, משחק אותו הפסידה קולומביה 1–2 וגם את הבכורה שלו במוקדמות מונדיאל 2018 הוא עשה במשחק מול  שהסתיים בתיקו 1-1 בברנקייה, כשנכנס בדקה ה-85 במקום פרנק פברה.

## תארים והישגים
* זכייה בקופה קולומביה עם ג'וניור ברנקייה ב-2015
* זכייה באליפות עם אינדפנדיינטה סנטה פה ב-2016
* זכייה בגביע סורוגה בנק עם אינדפנדיינטה סנטה פה ב-2016
* נבחר לנבחרת השנה של הליגה ב-2016

## קישורים חיצוניים

קטגוריה:כדורגלנים קולומביאנים
קטגוריה:מגני כדורגל קולומביאנים
קטגוריה:כדורגלני דפורטס קינדיו
קטגוריה:כדורגלני ג'וניור ברנקייה
קטגוריה:כדורגלני אינדפנדיינטה סנטה פה
קטגוריה:כדורגלני לאון
קטגוריה:כדורגלני אתלטיקו נסיונל
קטגוריה:כדורגלני נבחרת קולומביה
קטגוריה:ברנקייה: כדורגלנים
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלנים קולומביאנים באולימפיאדת ריו דה ז'ניירו (2016)
קטגוריה:קולומביאנים שנולדו ב-1990
מוריס 6 MS

**מוריס 6 MS** (באנגלית: **Morris Six MS**) היא מכונית משפחתית גדולה, מתוצרת יצרנית הרכב הבריטית "**Morris Motors Limited**" אשר יוצרה בין השנים 1948–1953.

סך הכול יוצרו 12,400 יחידות.

משנת 1953 יצרנית הרכב "Morris Motors Limited" הייתה חברת בת של קונצרן הרכב הבריטי "The British Motor Corporation Limited BMC".

תאוצת דגם "מוריס 6 MS" בין 0-100 קמ"ש היא 21.6 שניות.

## דרגות גימור "Morris Six MS"
* Morris Six MS (דגם בסיסי)
* Morris Six MS דגם "Deluxe Saloon"

## תמונות

קובץ:Morris Six 1952 2214cc.jpg | מוריס 6 MS, שנת 1952 
קובץ:Morris Six first reg July 1953 2215cc.JPG | מוריס 6 MS, שנת 1953 
קובץ:Morris Six MS (1953).jpg | מוריס 6 MS, שנת 1953 
קובץ:1949 Morris Six (6319297253).jpg | מוריס 6 MS, שנת 1949
קובץ: Morris Six Series MS front.jpg | מוריס 6 MS
קובץ:Morris 6 (14012778523).jpg | מוריס 6 MS
קובץ: 1953 Morris Six MS Deluxe Saloon (16442906297).jpg |  מוריס 6 MS, דגם "Deluxe Saloon" שנת 1953 
קובץ:Morris Six Series MS rear.jpg | מוריס 6 
קובץ:Vintage cars - geograph.org.uk - 94671.jpg | מספר מכוניות  מוריס 6 MS


## ראו גם
* מוריס אוקספורד MO
* מוריס אוקספורד פרינה
* מוריס נומד
* מוריס מרשל
* מוריס FE
* מוריס J2
* מוריס ביג 6
* מוריס מייג'ור

## לקריאה נוספת
* סדרת "מוריס 6 MS" (680mo.org.uk/sh_scripts/sh_tiledinfo(Morris Six MS - The 6/80 & MO Club Website - Home))

## קישורים חיצוניים

* מוריס 6 MS)1:30), יוטיוב

## הערות שוליים

קטגוריה:מכוניות משפחתיות גדולות
קטגוריה:דגמי מכוניות שהושקו ב-1948
קטגוריה:מכוניות בריטיות
6 MS
סוכנות הביטחון הפדרלית של רוסיה

**סוכנות הביטחון הפדרלית** או **הסוכנות לביטחון פדרלי** (ברוסית: **Агентство федеральной безопасности**) היה גוף ביטחון הפנים של ממשלת רוסיה שהוקם במקום אגף רוסיה הסובייטית של הקג"ב, שפורק.

זהו גוף לענייני ביטחון פנים, סיכול ריגול ושמירת גבולות המדינה, שפעל מנובמבר 1991 ועד ינואר 1992, עת הוחלף במשרד ממשלתי לענייני ביטחון.
## מבנה

## מנכ"ל
בראש הסוכנות עמד מנכ"ל שמונה בצו נשיאותי.

## ראו גם
* שירות הביטחון הבין-רפובליקני
* משרד הביטחון של הפדרציה הרוסית
* השירות הפדרלי למודיעין מסכל של רוסיה

## הערות שוליים

קטגוריה:קהילת המודיעין הרוסית
קטגוריה:רוסיה: ארגוני אכיפת חוק
קטגוריה:סיכול ריגול